Κανονισμός (ΕΚ) αριθ. 1437/2000 της Επιτροπής

της 30ής Ιουνίου 2000

για την τροποποίηση του τμήματος Γ του παραρτήματος VI του κανονισμού (ΕΟΚ) αριθ. 2092/91 του Συμβουλίου, για το βιολογικό τρόπο παραγωγής γεωργικών προϊόντων και τις σχετικές ενδείξεις επί των γεωργικών προϊόντων και των ειδών διατροφής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2092/91 του Συμβουλίου, της 25ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής(1), όπως τροποποιήθηκε τελευταία από τον κανονισμό (ΕΚ) αριθ. 1073/2000 της Επιτροπής(2), και ιδίως το άρθρο 5 παράγραφος 8 και το άρθρο 13,

τον κανονισμό (ΕΟΚ) αριθ. 207/93 της Επιτροπής, της 29ης Ιανουαρίου 1993, για τον καθορισμό του περιεχομένου του παραρτήματος VI του κανονισμού (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής και για τη θέσπιση των λεπτομερειών εφαρμογής των διατάξεων του άρθρου 5 παράγραφος 4(3), όπως τροποποιήθηκε από τον κανονισμό (ΕΚ) αριθ. 345/,97(4), και ιδίως το άρθρο 3 παράγραφος 5,

Εκτιμώντας τα ακόλουθα:

(1) Το άρθρο 5 παράγραφος 4 του κανονισμού (ΕΟΚ) αριθ. 2092/91 προβλέπει ότι τα συστατικά γεωργικής προελεύσεως μπορούν να συμπεριληφθούν στο παράρτημα VI τμήμα Γ μόνο αν αποδεικνύεται ότι τα εν λόγω συστατικά είναι γεωργικής προελεύσεως και δεν παράγονται σε επαρκή ποσότητα μέσα στην Κοινότητα σύμφωνα με τους κανόνες του άρθρου 6 ή δεν είναι δυνατόν να εισαχθούν από τρίτη χώρα σύμφωνα με τους κανόνες που ορίζονται στο άρθρο 11.

(2) Ορισμένα κράτη μέλη έχουν γνωστοποιήσει σε άλλα κράτη μέλη καθώς και στην Επιτροπή, σύμφωνα με τη διαδικασία που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 207/93, τις άδειες που τους έχουν χορηγηθεί για τη χρησιμοποίηση ορισμένων συστατικών γεωργικής προελεύσεως τα οποία επί του παρόντος δεν αναφέρονται στο παράρτημα VI τμήμα Γ του κανονισμού (ΕΟΚ) αριθ. 2092/91· εμφανίζεται ότι το μοσχοκάρυδο, ορισμένα είδη πιπεριού και τα μείγματά τους, η ατρακτυλίς η βαφική, μείγματα ορισμένων εδώδιμων φυτικών προϊόντων που έχουν χρωματικές και γευστικές ιδιότητες, ο καπνιστός κορίανδος και ο κερασίτης δεν λαμβάνονται επί του παρόντος από τη βιολογική παραγωγή. Επομένως, τα εν λόγω προϊόντα πρέπει να συμπεριληφθούν στο τμήμα Γ του παραρτήματος VI του προαναφερθέντος κανονισμού.

(3) Καθίσταται αναγκαίο να ληφθούν επειγόντως μέτρα, δεδομένου ότι για ορισμένα προϊόντα έχει λήξει η δυνατότητα παράτασης των αδειών σε εθνικό επίπεδο, σύμφωνα με το άρθρο 3 παράγραφος 1 του κανονισμού (ΕΟΚ) αριθ. 207/93.

(4) Για λόγους σαφήνειας, είναι σκόπιμο να επαναδιατυπωθεί ολόκληρο το κείμενο του παραρτήματος VI τμήμα Γ.

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 14 του κανονισμού (ΕΟΚ) αριθ. 2092/91,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το τμήμα Γ του παραρτήματος VI του κανονισμού (ΕΟΚ) αριθ. 2092/91 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 198 της 22.7.1991, σ. 1.

(2) ΕΕ L 119 της 20.5.2000, σ. 27.

(3) ΕΕ L 25 της 2.2.1993, σ. 5.

(4) ΕΕ L 58 της 27.2.1997, σ. 38.

ΠΑΡΑΡΤΗΜΑ

"ΜΕΡΟΣ Γ - ΣΥΣΤΑΤΙΚΑ ΓΕΩΡΓΙΚΗΣ ΠΡΟΕΛΕΥΣΕΩΣ ΤΑ ΟΠΟΊΑ ΔΕΝ ΕΧΟΥΝ ΠΑΡΑΧΘΕΙ ΣΥΜΦΩΝΑ ΜΕ ΤΑ ΒΙΟΛΟΓΙΚΑ ΚΡΙΤΗΡΙΑ, ΟΠΩΣ ΑΝΑΦΕΡΟΝΤΑΙ ΣΤΟ ΑΡΘΡΟ 5 ΠΑΡΑΓΡΑΦΟΣ 4 ΤΟΥ ΚΑΝΟΝΙΣΜΟΥ (ΕΟΚ) αριθ. 2092/91

Γ.1. Μη μεταποιημένα φυτικά προϊόντα, καθώς και τα προϊόντα που παράγονται από αυτά με μεθόδους που αναφέρονται στον ορισμό 2 στοιχείο α) της εισαγωγής του παρόντος παραρτήματος:

Γ.1.1. Εδώδιμοι καρποί, κάρυα και σπόροι:

>ΘΕΣΗ ΠΙΝΑΚΑ>

Γ.1.2. Εδώδιμα μπαχαρικά και βότανα:

>ΘΕΣΗ ΠΙΝΑΚΑ>

Γ.1.3. Διάφορα:

Φύκη, συμπεριλαμβανομένης της λαμιναρίας, η χρησιμοποίηση των οποίων επιτρέπεται για την παρασκευή των παραδοσιακών ειδών διατροφής.

Γ.2. Φυτικά προϊόντα επεξεργασμένα όπως αναφέρεται στον ορισμό 2 στοιχείο β) της εισαγωγής του παρόντος παραρτήματος:

Γ.2.1. Λίπη και έλαια, ραφιναρισμένα ή μη, αλλά μη χημικά τροποιημένα, τα οποία προέρχονται από άλλα φυτά εκτός από:

>ΘΕΣΗ ΠΙΝΑΚΑ>

Γ.2.2. Τα ακάλουθα σάκχαρα, άμυλα και άλλα προϊόντα προερχόμενα από σιτηρά και κονδύλους:

Ζάχαρη από ζαχαρότευτλα, μένον έως την 1.4.2003

Φρουκτόζη

Ρυζόχαρτο

Άζυμο φύλλο ζαχαροπλαστικής

Άμυλο από ρύζι ή κηρώδες καλαμπόκι, που δεν έχει τροποιηθεί χημικά.

Γ.2.3. Διάφορα:

>ΘΕΣΗ ΠΙΝΑΚΑ>

Ρούμι: προϊόν με βάση χυμό ζαχαροκάλαμου αποκλειστικά

Κερασίτης που παρασκευάζεται με βάση φρούτα και αρτύματα όπως αναφέρεται στο μέρος Α.2 του παρόντος παραρτήματος

Μείγματα φυτικών προϊόντων των οποίων η χρησιμοποίηση επιτρέπεται για την παρασκευή παραδοσιακών προϊόντων και τα οποία προσδίδουν χρωματικά και γευστικά χαρακτηριστικά στα γλυκά, μόνο για την παρασκευή του 'Gummi Bärchen', μόνο μέχρι τις 30.9.2000

Μείγματα των ακόλουθων πιπεριών: Piper nigrum, Schinus molle και Schinus terebinthifolium, μόνο μέχρι τις 31.12.2000

Γ.3. Ζωικά προϊόντα:

Υδρόβιοι οργανισμοί, μη προερχόμενοι από υδατοκαλλιέργειες, η χρησιμοποίηση των οποίων επιτρέπεται για την παρασκευή παραδοσιακών ειδών διατροφής

Βουτυρόγαλα σε σκόνη

Ζελατίνη

Μέλι

Λακτόζη

Ορρός γάλακτος σε σκόνη 'herasuola'"